தேடல். - ஏனைய கவிதைகள்

சில நொடிகள் 
 உன் விழி பார்த்துவிட்டதால், 
 சில நிமிடங்கள் 
 நினைவிழந்தேன், 
 மணிக்கணக்கில் 
 உன்னை மட்டுமே சிந்தித்தேன், 
 வாரங்களை வீணாக்கி, 
 மாதங்களாய் மனம் வாடி, 
 வருடங்களின் வருடலில் 
 மனம் மாறி 
 மணம் முடிக்க பெண் பார்த்த வேளை 
 அங்கு மணமகளாய் நீ. . 
 மகிழ்ந்தேன். . 
 மனமெங்கும் மீண்டும் 
 உன் நினைவுகளால் நிரப்பினேன். . 
 ஆனால், 
 சதிகாரர்கள் 
 ஜாதகம் சரியில்லையாம். . 
 மனநிலை சரியில்லாதவர்கள். . 
 மாற்றுகிறார்களாம் பெண்ணை. . 
 இதோ. . 
 நான் மீண்டும் 
 வருடங்களின் வருடல்களைத் தேடி. .